**รายงานการประชุมสภาเทศบาลตำบลโพน**

**สมัยประชุมสามัญ สมัยที่ 3 ครั้งที่ 1 ประจำปี พ.ศ. 2565**

**วันที่ 27 กันยายน 2565 ตั้งแต่เวลา 09.00 น. เป็นต้นไป**

**ณ ห้องประชุมสภาเทศบาลตำบลโพน อำเภอคำม่วง จังหวัดกาฬสินธุ์**

 \*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*
**ผู้มาประชุม**

|  |  |  |  |
| --- | --- | --- | --- |
| **ลำดับที่** | **ชื่อ – สกุล** | **ตำแหน่ง** | **ลายมือชื่อ** |
| 123456789101112 | นางสมศรี สระทอง นายคำแปลง ศรีบัวนายเสริมศักดิ์ ราชติกานายทองพันธ์ ศรีบุญจันทร์นายศุกลวัฒน์ ภูจันหานายประสิทธิ์ คำภูษานายสมบัติ ภูมิรินทร์นายบุญศิล อิงภูนายสัมนัก ปัสสะนายมานพ นามปัญญานายวุฒิชัย เชยชมศรีนายสมพงษ์ สุริโย | รองประธานสภาเทศบาลตำบลโพนสมาชิกสภาเทศบาลตำบลโพนสมาชิกสภาเทศบาลตำบลโพนสมาชิกสภาเทศบาลตำบลโพนสมาชิกสภาเทศบาลตำบลโพนสมาชิกสภาเทศบาลตำบลโพนสมาชิกสภาเทศบาลตำบลโพนสมาชิกสภาเทศบาลตำบลโพนสมาชิกสภาเทศบาลตำบลโพนสมาชิกสภาเทศบาลตำบลโพน สมาชิกสภาเทศบาลตำบลโพนเลขานุการสภาเทศบาลตำบลโพน | สมศรี สระทอง คำแปลง ศรีบัว เสริมศักดิ์ ราชติกา ทองพันธ์ ศรีบุญจันทร์ศุกลวัฒน์ ภูจันหาประสิทธิ์ คำภูษา สมบัติ ภูมิรินทร์ บุญศิล อิงภูสัมนัก ปัสสะมานพ นามปัญญาวุฒิชัย เชยชมศรีสมพงษ์ สุริโย |

 **ผู้ไม่มาประชุม**

|  |  |  |  |
| --- | --- | --- | --- |
| **ลำดับที่** | **ชื่อ – สกุล** | **ตำแหน่ง** | **หมายเหตุ** |
| 1 | ร.ต.ต.วีระชัย จำปาหาร | ประธานสภาเทศบาลตำบลโพน | *เข้ารับการฝึกอบรม* |

**ผู้เข้าร่วมประชุม**

|  |  |  |  |
| --- | --- | --- | --- |
| **ลำดับที่** | **ชื่อ – สกุล** | **ตำแหน่ง** | **ลายมือชื่อ** |
| 12345678910111213 | นายนิพนธ์ อิงภูนายทองมี สระทองนายพนมศิลา ศรีบัวนายปิยะวัชร์ สระทอง นายทรัพย์ เกษาพรมนางณฐอร การถักนางสาวสุกัญญา กำจรนางเสาวนีย์ คำเสนาะนางสุจรรยา ทิพย์มณีนางสาวสุปราณี อ่อนรัชชานางสาวปภาวรินท์ ภูมิสาตร์นายเลื่อน หาระทานายจันทา พันภู | นายกเทศมนตรีตำบลโพนรองนายกเทศมนตรีตำบลโพนรองนายกเทศมนตรีตำบลโพนเลขานุการนายกเทศมนตรีตำบลโพนที่ปรึกษานายกเทศมนตรีตำบลโพนปลัดเทศบาลตำบลโพน หัวหน้าสำนักปลัดผู้อำนวยการกองการศึกษาผู้อำนวยการกองสาธารณสุขหน.ฝ่ายบริหารงานคลัง รก.ผอ.กองคลังเจ้าพนักงานธุรการชำนาญงาน-- | นิพนธ์ อิงภูทองมี สระทอง พนมศิลา ศรีบัวปิยะวัชร์ สระทอง ทรัพย์ เกษาพรม ณฐอร การถักสุกัญญา กำจรเสาวนีย์ คำเสนาะสุจรรยา ทิพย์มณีสุปราณี อ่อนรัชชา ปภาวรินท์ ภูมิสาตร์เลื่อน หาระทาจันทา พันภู |

เริ่มประชุม เวลา 09.00 น.

นายสมพงษ์ สุริโย ตามระเบียบกระทรวงมหาดไทย ว่าด้วยข้อบังคับการประชุมสภาท้องถิ่น เลขานุการสภา ฯ พ.ศ. 2547 หมวด 2 ข้อ 21 และมติการประชุมสภาเทศบาลตำบล โพน เมื่อคราวประชุมสภาเทศบาลตำบลโพน สมัยประชุมสามัญ สมัยแรก เมื่อวันที่ 7 กุมภาพันธ์ 2565 ซึ่งที่ประชุมสภาเทศบาล ตำบลโพน มีมติในการกำหนดการประชุม สมัยประชุมสามัญ สมัยที่ 3 ประจำปี พ.ศ. 2565 ในวันที่ 1 ถึงวันที่ 30 กันยายน 2565 โดยมีกำหนดไม่เกิน 30 วันนั้น เพื่อให้การดำเนินการดังกล่าว เป็นไปด้วยความเรียบร้อย ถูกต้อง ตามข้อระเบียบ กฎหมาย เทศบาลตำบลโพน จึงเรียกประชุมสภาเทศบาลตำบลโพน สมัยประชุม สามัญ สมัยที่ 3 ครั้งที่ 1 ประจำปี พ.ศ. 2565 ในวันที่ 27 กันยายน 2565 เวลา 09.00 น. เป็นต้นไป ณ ห้องประชุมสภา เทศบาลตำบลโพน โดยกำหนดวาระการประชุม ดังนี้

 ระเบียบวาระที่ 1 เรื่องที่ประธานจะแจ้งต่อที่ประชุม ระเบียบวาระที่ 2 เรื่องรับรองรายงานการประชุมสภาเทศบาลตำบลโพน สมัยประชุมสามัญ สมัยที่ 2 ครั้งที่ 2 ประจำปี พ.ศ. 2565 เมื่อวันที่ 22 สิงหาคม 2565 ระเบียบวาระที่ 3 เรื่องกระทู้ถาม - ไม่มี ระเบียบวาระที่ 4 เรื่องที่คณะกรรมการที่สภาท้องถิ่นตั้งขึ้นพิจารณา เสร็จแล้ว - ไม่มี ระเบียบวาระที่ 5 เรื่องที่เสนอใหม่ 5.1 การโอนงบประมาณตั้งจ่ายรายการใหม่ และขอกันเงินงบประมาณ ประจำปี 2565 ระเบียบวาระที่ 6 เรื่องอื่น ๆ

 บัดนี้ ที่ประชุมสภา ฯ พร้อมแล้ว ขอเชิญรองประธานสภา ฯ ปฏิบัติหน้าที่แทนประธานสภา ฯ ได้จุดธูปเทียน บูชาพระรัตนตรัย กล่าวเปิดประชุม และดำเนินการตามวาระการประชุมต่อไป เชิญครับ

นางสมศรี สระทอง จุดธูปเทียนบูชาพระรัตนตรัย รองประธานสภาฯ ปฏิบัติหน้าที่แทนประธานสภาฯ เรียนคณะผู้บริหาร ท่านสมาชิกสภา ฯ หัวหน้าส่วนราชการ และผู้เข้าร่วมการประชุมทุกท่านค่ะ วันนี้ปฏิบัติหน้าที่แทนประธานสภา ฯ เนื่องด้วยท่านประธานสภา ฯ เข้ารับการฝึกอบรม ระหว่างวันที่ 19 กันยายน ถึงวันที่ 1 ตุลาคม เมื่อที่ประชุมพร้อมแล้ว ขอเปิดการประชุมสภาเทศบาลตำบลโพน สมัยประชุมสามัญ สมัยที่ 3 ครั้งที่ 1 ประจำปี พ.ศ. 2565 วันที่ 27 กันยายน 2565

ระเบียบวาระที่ 1 เรื่องที่ประธานจะแจ้งต่อที่ประชุม

 1.1 ขอขอบคุณทุกท่านที่ให้ความร่วมมือกับกิจกรรม “วันมหิดล” เมื่อวันเสาร์ที่ 24 กันยายน ที่ผ่านมา ซึ่งเป็นกิจกรรม จิตอาสาที่โรงพยาบาลส่งเสริมสุขภาพตำบลบ้านโพน และวันอาทิตย์ที่ 25 กันยายน “โครงการถนนสายบุญ” ณ วัดรังสีปาลิวัน ซึ่งได้รับ ความร่วมมือจากทุกท่านด้วยดีเช่นเคย

ระเบียบวาระที่ 2 เรื่องรับรองรายงานการประชุมสภาเทศบาลตำบลโพน สมัยประชุม สามัญ สมัยที่ 2 ครั้งที่ 2 ประจำปี พ.ศ. 2565 เมื่อวันที่ 22 สิงหาคม 2565

นางสมศรี สระทอง ขอเชิญประธานคณะกรรมการตรวจรายงานการประชุม ได้รายงานผลการรองประธานสภาฯ ตรวจรายงานการประชุม ปฏิบัติหน้าที่แทนประธานสภาฯ

นายคำแปลง ศรีบัว เรียนท่านประธานสภา ฯ ท่านสมาชิกสภา ฯ คณะผู้บริหาร หัวหน้าส่วนสมาชิกสภา ฯ ราชการ และผู้เข้าร่วมการประชุมทุกท่านครับ ในฐานะที่ผม เป็นคณะกรรมการตรวจรายงานการประชุม ได้ตรวจสอบรายงาน การประชุม ในการประชุมครั้งที่แล้ว เมื่อวันที่ 22 สิงหาคม 2565 ที่ผ่านมา มีผู้มาประชุมครบ ซึ่งการตรวจสอบรายงานการประชุมถือว่า มีความถูกต้อง ครบถ้วน ครับ

นางสมศรี สระทอง มีสมาชิกท่านใด จะขอเปลี่ยนแปลงถ้อยคำหรือขอแก้ไขรายงาน รองประธานสภาฯ การประชุม ไหมค่ะ ปฏิบัติหน้าที่แทนประธานสภาฯ - ถ้าไม่มีก็ขอมติในที่ประชุมว่า สมาชิกท่านใดรับรองรายงานการประชุม สภาเทศบาลตำบลโพน สมัยประชุมสามัญ สมัยที่ 2 ครั้งที่ 2 ประจำปี พ.ศ. 2565 เมื่อวันที่ 22 สิงหาคม 2565 โปรดยกมือค่ะ

**มติที่ประชุม - รับรองรายงานการประชุม 10 เสียง**  **- งดออกเสียง 1 เสียง (ประธานสภา ฯ)**

ระเบียบวาระที่ 3 เรื่องกระทู้ถาม - ไม่มี

ระเบียบวาระที่ 4 เรื่องที่คณะกรรมการที่สภาท้องถิ่นตั้งขึ้นพิจารณาเสร็จแล้ว

 - ไม่มี

ระเบียบวาระที่ 5 เรื่องที่เสนอใหม่

 5.1 การโอนงบประมาณตั้งจ่ายรายการใหม่ และขอกันเงินงบประมาณ ประจำปี 2565

นางสมศรี สระทอง ขอเชิญคณะผู้บริหารหรือผู้แทนเสนอญัตติ รองประธานสภาฯ ปฏิบัติหน้าที่แทนประธานสภาฯ

นายนิพนธ์ อิงภู เรียนท่านประธานสภา ฯ ท่านสมาชิกสภา ฯ คณะผู้บริหาร นายกเทศมนตรี หัวหน้าส่วนราชการ และผู้เข้าร่วมการประชุมทุกท่านครับ ข้าพเจ้า ขอเสนอญัตติขออนุมัติโอนงบประมาณไปตั้งจ่ายรายการใหม่ โดยอาศัย ความตามระเบียบกระทรวงมหาดไทย ว่าด้วยวิธีการงบประมาณของ องค์กรปกครองส่วนท้องถิ่น พ.ศ. 2563 ข้อ 27 ที่ระบุว่า “การโอนเงินงบประมาณรายจ่ายในงบลงทุน โดยการโอนเพิ่ม โอนลด ที่ทำให้ลักษณะ ปริมาณ คุณภาพเปลี่ยน หรือโอนไปตั้งจ่ายรายการใหม่ ให้เป็นอำนาจอนุมัติของสภาท้องถิ่น” ดังนั้น เพื่อให้การบริหาร งบประมาณสามารถนำไปใช้ในการดำเนินงานเพื่อแก้ไขปัญหาและพัฒนา ชุมชนท้องถิ่นตามอำนาจหน้าที่ตามแผนพัฒนาเทศบาล ประจำปี 2565 จึงเสนอสภาเทศบาลเพื่อพิจารณาการโอนงบประมาณตั้งจ่ายรายการใหม่ ดังนี้

 กองช่าง โอนลดงบประมาณ แผนงานอุตสาหกรรมและการโยธา งานบริหารทั่วไปเกี่ยวกับอุตสาหกรรม และการโยธา งบดำเนินงาน หมวดค่าใช้สอย ประเภทค่าบำรุงรักษา ซ่อมแซม ตั้งไว้ ๙๐๐,๐๐๐.- บาท งบประมาณคงเหลือ ๓8๗,๖๕0.- บาท โอนลดจำนวน ๓๘0,๐๐๐.- บาท งบประมาณ หลังโอน ๗,๖๕๐.- บาท

 แผนงานงบกลาง งานงบกลาง ประเภทเงินสำรองจ่าย ตั้งไว้ ๑๙๕,๗๖๔.- บาท งบประมาณคงเหลือ ๑๗๒,๓๙๔.- บาท โอนลดจำนวน ๑๒๐,๐๐๐.- บาท งบประมาณหลังโอน ๕๒,๓๙๔.- บาท

 โอนตั้งจ่ายรายการใหม่ แผนงานอุตสาหกรรมและการโยธา งานก่อสร้าง งบลงทุน หมวดค่าก่อสร้างสิ่งสาธารณูปการ ประเภทสิ่งก่อสร้าง โครงการก่อสร้าง ถนนคอนกรีตเสริมเหล็กสายจันกิ่ง (ช่วงสำนักงานเทศบาล เชื่อมถนนใบบุ่นหว่าน) ตั้งไว้ 500,0๐0.- บาท เพื่อก่อสร้าง ถนนคอนกรีตเสริมเหล็กสายจันกิ่ง (ช่วงสำนักงานเทศบาลเชื่อม ถนนใบบุ่นหว่าน) ช่วงที่ 1 ผิวจราจรกว้าง ๕.00 เมตร ยาว ๑๒0.00 เมตร หนา 0.๑๕ เมตร ช่วงที่ 2 ผิวจราจรกว้าง ๔.00 เมตร ยาว ๓๐.00 เมตร หนา 0.๑๕ เมตร

 สำนักปลัด โอนลดงบประมาณ แผนงานงบกลาง งานงบกลาง ประเภทเบี้ยยังชีพผู้สูงอายุ ตั้งไว้ ๖,๕๕๙,๒๐๐.- บาท งบประมาณคงเหลือ ๔๔๗,๖00.- บาท โอนลด จำนวน ๔00,0๐0.- บาท งบประมาณหลังโอน ๔๗,๖๐๐.- บาท

 โอนตั้งจ่ายรายการใหม่ ๑. แผนงานบริหารทั่วไป งานบริหารทั่วไป งบลงทุน หมวดค่าครุภัณฑ์ ประเภทครุภัณฑ์ไฟฟ้าและวิทยุ โครงการปรับเปลี่ยน คลื่นความถี่และเพิ่มจุดรับสัญญาณเสียงหอกระจายข่าว ตั้งไว้ ๔0๐,๐๐๐.- บาท เพื่อใช้จ่ายในการปรับเปลี่ยนคลื่นความถี่ ของหอกระจายข่าวให้ถูกต้องตามที่ กสทช. กำหนด และเพิ่มจุดรับ สัญญาณเสียงหอกระจายข่าวเพิ่มขึ้นจากเดิมอีก ๕ จุด

 อนึ่ง เนื่องจากการโอนงบประมาณในครั้งนี้อยู่ในระยะใกล้สิ้นปี จึงไม่สามารถดำเนินการได้ทันในปีงบประมาณ ๒๕๖๕ นี้ ดังนั้น เพื่อให้การใช้งบประมาณเป็นไปตามแนวทางและให้การดำเนินโครงการ สำเร็จลุล่วงตามวัตถุประสงค์ที่ตั้งไว้ จึงขออนุมัติ กันเงินงบประมาณ สิ่งก่อสร้าง โครงการก่อสร้างถนนคอนกรีตเสริมเหล็กสายจันกิ่ง (ช่วงสำนักงานเทศบาลเชื่อมถนนใบบุ่นหว่าน) งบประมาณ จำนวน ๕00,๐00.- บาท และโครงการปรับเปลี่ยนคลื่นความถี่และเพิ่มจุดรับ สัญญาณเสียงหอกระจายข่าว งบประมาณจำนวน ๔๐๐,๐๐๐.- บาท โดยอาศัยระเบียบกระทรวงมหาดไทย ว่าด้วยการรับเงิน การเบิกจ่ายเงิน การฝากเงิน การเก็บรักษาเงิน และการตรวจเงินขององค์กรปกครอง ส่วนท้องถิ่น พ.ศ. ๒๕๔7 รวมแก้ไขเพิ่มเติมถึง (ฉบับที่ ๔) พ.ศ. ๒๕๖๑ ข้อ ๕๙ วรรคแรกที่ระบุว่า "ในกรณีที่มีรายจ่าย หมวดค่าครุภัณฑ์ที่ดินและสิ่งก่อสร้าง ยังมิได้ก่อหนี้ผูกพันแต่มีความ จำเป็นต้องใช้จ่ายเงินนั้นต่อไปอีก ให้องค์กรปกครองส่วนท้องถิ่นรายงาน ขออนุมัติกันเงินต่อสภาท้องถิ่นได้อีกไม่เกินระยะเวลาหนึ่งปี"

 ขอได้โปรดนำเสนอต่อที่ประชุมสภาเทศบาลตำบลโพนเพื่อพิจารณาต่อไป

นางสมศรี สระทอง ตามที่ นายกเทศมนตรีตำบลโพน เสนอญัตติ เรื่อง ขอเสนอญัตติ รองประธานสภาฯ ขออนุมัติโอนงบประมาณ และขอกันเงินงบประมาณ ประจำปี 2565 ปฏิบัติหน้าที่แทนประธานสภาฯ ให้ท่านสมาชิกสภา ฯ ทราบ มีสมาชิกท่านใดจะสอบถามเพิ่มเติมหรือไม่ ค่ะ

นายคำแปลง ศรีบัว ขออนุญาตสอบถามโครงการก่อสร้างถนนคอนกรีตเสริมเหล็กสายจันกิ่ง สมาชิกสภา ฯ (ช่วงสำนักงานเทศบาลเชื่อมถนนใบบุ่นหว่าน) ช่วงที่ 1 ผิวจราจรกว้าง 5.00 เมตร ยาว 120.00 เมตร หนา 0.15 เมตร ช่วงที่ 2 ผิวจราจรกว้าง 4.00 เมตร ยาว 30.00 เมตร หนา 0.15 เมตร ในส่วนของความกว้างผิวจราจร ทำไมระยะความกว้างไม่เท่ากันครับ

นายสมพงษ์ สุริโย ขออนุญาตเรียนชี้แจงท่านสมาชิก ที่สอบถามโครงการก่อสร้างถนนเลขานุการสภา ฯ คอนกรีตเสริมเหล็กสายจันกิ่ง (ช่วงสำนักงานเทศบาลเชื่อม ถนนใบบุ่นหว่าน) โครงการนี้ เป็นโครงการที่ตั้งไว้ในแผนพัฒนาเทศบาล ปี 2565 ซึ่งเป็นการปรับแผนที่จะรองรับในการที่จะดำเนินการในส่วนนี้ ถนนช่วงนี้ คือ เส้นโรงรถเทศบาลไปจนถึงถนนรอบหนองสิมที่ก่อสร้าง แต่ยังไม่แล้วเสร็จ ในส่วนนี้คือ ช่วงที่ 1 ระยะทางประมาณ 120.00 เมตร ผิวจราจรกว้าง 5.00 เมตร แต่ช่วงที่ 2 ระยะทาง ที่ตั้งไว้แยกถนนจันกิ่ง ตรงต้นจามจุรี ซึ่งถนนเดิมผิวจราจรกว้าง 4.00 เมตร ก็จะปรับระดับถนน เพื่อให้การใช้ถนนเส้นนี้ปลอดภัยยิ่งขึ้น ก็เลยตั้งไว้เป็น 2 ลักษณะ คือ ถนนใบบุ่นหว่าน ผิวจราจรกว้าง 5.00 เมตร คือ ถนนเส้นโรงรถเทศบาลไปจนสุดถนนใบบุ่นหว่าน ที่เราสร้างไว้ แต่ยังไม่แล้วเสร็จ ตามแนวถนนที่มีการยกระดับไว้แล้ว ก็เลยทำให้โครงการ ฯ นี้ มี 2 ช่วง ที่ต้องเชื่อมต่อกันก็เลยกำหนด ผิวจราจรกว้าง เป็น 2 ระยะครับ

นางสมศรี สระทอง ขอบคุณท่านเลขานุการสภา ฯ มีสมาชิกท่านใดจะสอบถามเพิ่มเติมหรือไม่รองประธานสภาฯ ค่ะ ปฏิบัติหน้าที่แทนประธานสภาฯ

นายประสิทธิ์ คำภูษา เรียนท่านประธานสภา ฯ ท่านสมาชิกสภา ฯ คณะผู้บริหาร สมาชิกสภา ฯ หัวหน้าส่วนราชการ และผู้เข้าร่วมการประชุมทุกท่านครับ ขออนุญาต สอบถามในโครงการ ฯ ไม่ได้ระบุไหล่ทาง ขอให้ชี้แจงในส่วนนี้ด้วยครับ

นายสมพงษ์ สุริโย ในการดำเนินโครงการ ก็จะมีคณะกรรมการกำหนดแบบรูปรายการ เลขานุการสภา ฯ ก่อนที่จะมีการดำเนินการ ซึ่งเขาสามารถกำหนดเป็นปริมาณงานเพิ่มให้ได้ อยู่แล้วสำหรับงานที่เป็นสิ่งประกอบ ไม่ว่าจะเป็นเรื่องของงานประปา งานลูกรัง เพราะว่าต้องดูการวางลักษณะของแนวถนนก่อน ว่ามีพื้นที่ พอที่จะทำไหล่ทางหรือไม่ ถ้าสามารถทำได้ก็เพิ่มปริมาณงานในโครงการ ได้อยู่แล้วครับ

นางสมศรี สระทอง ขอบคุณท่านเลขานุการสภา ฯ มีสมาชิกท่านใดจะสอบถามเพิ่มเติมหรือไม่รองประธานสภาฯ ค่ะ ปฏิบัติหน้าที่แทนประธานสภาฯ

นายคำแปลง ศรีบัว โครงการปรับเปลี่ยนคลื่นความถี่และเพิ่มจุดรับสัญญาณเสียง สมาชิกสภา ฯ หอกระจายข่าว เพิ่มขึ้นจากเดิมอีก 5 จุด ขอทราบรายละเอียดเกี่ยวกับ ค่าใช้จ่ายต่าง ๆ และจุดรับสัญญาณเสียงแต่ละจุดอยู่ตรงไหนบ้างครับ

นายสมพงษ์ สุริโย โดยลักษณะของโครงการปรับเปลี่ยนคลื่นความถี่และเพิ่ม เลขานุการสภา ฯ จุดรับสัญญาณเสียงหอกระจายข่าว เป็นโครงการในหมวดค่าครุภัณฑ์ ซึ่งการดำเนินการก็จะแตกต่างกับหมวดที่ดินและสิ่งก่อสร้าง เพราะว่า หมวดที่ดินและสิ่งก่อสร้าง ต้องเริ่มต้นจากการประมาณราคาที่ชัดเจน เหมือนอย่างที่สภาเทศบาลตำบลโพนได้อนุมัติงบประมาณโครงการต่าง ๆ ที่บัญญัติไว้ในเทศบัญญัติ ฯ ปี 2566 ทางกองช่างก็จะมีการจัดทำ งบประมาณราคาต่าง ๆ ให้มันสอดคล้องกับความเป็นจริง แต่ในหมวด ค่าครุภัณฑ์ เป็นการซื้อการจ้าง ซึ่งเราไม่สามารถที่จะมีราคา มาประมาณได้ แต่ก็อาศัยสืบราคา เวลาดำเนินการก็จะสืบราคา จากผู้ประกอบการว่าสามารถดำเนินการได้หรือไม่ การกำหนดจุดในเรื่อง ของการเพิ่มจุดอีก 5 จุด ในส่วนนี้ ก่อนดำเนินการจะมีคณะกรรมการ ลงไปกำหนดจุดตามความเหมาะสมภายใต้กรอบ 5 จุด ก็เลยยังไม่มี รูปแบบเหมือนการประมาณราคาตามโครงการ หมวดที่ดินและสิ่งก่อสร้าง การขอโอนงบประมาณ ก็เลยอาจจะยังไม่เห็นรายละเอียดที่ชัดเจน ก็นำเรียนเป็นข้อมูลให้ท่านสมาชิกได้รับทราบครับ

นางสมศรี สระทอง ขอบคุณท่านเลขานุการสภา ฯ มีสมาชิกท่านใดจะสอบถามเพิ่มเติมหรือไม่รองประธานสภาฯ ค่ะ ปฏิบัติหน้าที่แทนประธานสภาฯ - ถ้าไม่มีก็ขอมติที่ประชุมว่าเห็นชอบการโอนงบประมาณรายจ่าย 1. โครงการก่อสร้างถนนคอนกรีตเสริมเหล็กสายจันกิ่ง (ช่วงสำนักงานเทศบาลเชื่อมถนนใบบุ่นหว่าน) 2. โครงการปรับเปลี่ยนคลื่นความถี่และเพิ่มจุดรับสัญญาณเสียง หอกระจายข่าว ตามรายการดังกล่าวข้างต้นหรือไม่ ท่านใดเห็นชอบโปรดยกมือ

**มติที่ประชุม - เห็นชอบ 10 เสียง - งดออกเสียง 1 เสียง (ประธานสภา ฯ)**

นางสมศรี สระทอง และเมื่อที่ประชุมเห็นชอบการโอนงบประมาณทั้งสองรายการดังกล่าว รองประธานสภาฯ ข้างต้นแล้ว ก็ขอมติที่ประชุมว่า เห็นชอบการกันเงินงบประมาณ ปฏิบัติหน้าที่แทนประธานสภาฯ ประจำปี 2565 1. โครงการก่อสร้างถนนคอนกรีตเสริมเหล็กสายจันกิ่ง (ช่วงสำนักงานเทศบาลเชื่อมถนนใบบุ่นหว่าน) 2. โครงการปรับเปลี่ยนคลื่นความถี่และเพิ่มจุดรับสัญญาณเสียง หอกระจายข่าว หรือไม่ ถ้าท่านใดเห็นชอบ โปรดยกมือ

**มติที่ประชุม - เห็นชอบ 10 เสียง - งดออกเสียง 1 เสียง (ประธานสภา ฯ)**

ระเบียบวาระที่ 6 เรื่องอื่น ๆ

นางสุจรรยา ทิพย์มณี เรียนท่านประธานสภา ฯ ท่านสมาชิกสภา ฯ คณะผู้บริหาร ผู้อำนวยการกองสาธารณสุขฯ หัวหน้าส่วนราชการ และผู้เข้าร่วมการประชุมทุกท่านค่ะ 1) การจัดตั้งกองทุนธนาคารขยะเทศบาลตำบลโพน สืบเนื่อง จากที่ประชุมพนักงานของเทศบาลตำบลโพน ได้มีมติจัดตั้งกองทุน ธนาคารขยะเทศบาลตำบลโพนขึ้น ในการประชุม เมื่อวันที่ 6 กันยายน 2565 ที่ผ่านมา เพื่อเป็นการแก้ไขปัญหาขยะต้นทาง โดยเริ่มจาก สำนักงานเราก่อน สืบเนื่องจากให้มีมติจัดตั้งกองทุนธนาคารขยะ ในวันนั้น ก็ได้มีการประชุมคณะกรรมการบริหารกองทุนธนาคารขยะ เทศบาลตำบลโพน ในวันที่ 9 กันยายน 2565 ซึ่งทาง คณะกรรมการบริหารก็ได้มีการจัดทำระเบียบของกองทุนธนาคารขยะ เทศบาลตำบลโพน และมีการออกประกาศหลักเกณฑ์การฝากขายขยะ การฝากเงิน การกู้เงิน การถอนเงินของกองทุนธนาคารขยะเทศบาล ตำบลโพนขึ้นเรียบร้อยแล้ว และได้มีการออกประกาศมอบหมายหน้าที่ การดำเนินงานของกองทุนธนาคารขยะของเทศบาลตำบลโพน ขอความร่วมมือทุกท่านสมัครเป็นสมาชิกและนำขยะมาขายที่กองทุน ฯ ซึ่งจะดำเนินการเปิดรับ – ซื้อ – ขาย เป็นประจำในวันพุธแรกของเดือน โดยการซื้อ – ขายครั้งแรก ก็จะดำเนินการในวันที่ 5 ตุลาคม 2565 2) การประกาศใช้เทศบัญญัติ ฯ 2 เรื่อง สืบเนื่องจากการ ประชุมสภา ฯ ในสมัยประชุมสามัญ สมัยแรก ประจำปี พ.ศ. 2565 เมื่อวันที่ 7 กุมภาพันธ์ 2565 ทางสภา ฯ ได้พิจารณา ร่างเทศบัญญัติ ฯ ของกองสาธารณสุขและสิ่งแวดล้อม จำนวน 2 เรื่อง คือ 1) ร่างเทศบัญญัติ เรื่อง การจัดการสิ่งปฏิกูลและมูลฝอย (ฉบับที่ 2) 2) ร่างเทศบัญญัติ เรื่อง การควบคุมกิจการที่เป็นอันตราย ต่อสุขภาพ พ.ศ. 2565 ซึ่งในรายละเอียดของเทศบัญญัติ ฯ ทั้ง 2 เรื่องนี้ ก็จะเป็นการแก้ไข ปรับเปลี่ยน ในเรื่องของค่าธรรมเนียม ในการจัดเก็บ ซึ่งเราได้มีการเปลี่ยนแปลงหลายรายการ โดยเฉพาะ อย่างยิ่งเทศบัญญัติ เรื่อง การจัดการสิ่งปฏิกูลและมูลฝอย เราได้มีการเพิ่มอัตราค่าธรรมเนียมในการดูดสิ่งปฏิกูล จากเดิมในอัตรา ลูกบาศก์เมตรละ 70.- บาท เพิ่มเป็น 100.- บาท ในเรื่องนี้ก็อยากจะขอความอนุเคราะห์ทางสมาชิกสภา ฯ ได้ช่วยประชาสัมพันธ์ไปยังชุมชน ให้ประชาชนได้รับทราบว่า เทศบัญญัติ ฯ เรื่อง การจัดการสิ่งปฏิกูลและมูลฝอยได้ผ่านการอนุมัติจาก ท่านนายอำเภอแล้ว เราจะประกาศใช้แล้ว เพราะฉะนั้น ในเดือนหน้า ก็จะเริ่มเก็บค่าธรรมเนียมในอัตราใหม่ในเรื่องของสิ่งปฏิกูล เป็น 100.- บาท ส่วนในเรื่องของ ร่างเทศบัญญัติ เรื่อง การควบคุม กิจการที่เป็นอันตรายต่อสุขภาพ ซึ่งมีรายละเอียดในกิจการที่เพิ่มขึ้น จำนวนมาก รวมถึงอัตราค่าธรรมเนียมที่เปลี่ยนแปลง ในส่วนนี้ก็จะแจ้ง ประชาสัมพันธ์ไปยังชุมชนอีกครั้งนึง ขอบคุณค่ะ

นางสมศรี สระทอง ขอบคุณ ผู้อำนวยการกองสาธารณสุข ฯ มีสมาชิกท่านใดจะสอบถาม รองประธานสภาฯ เพิ่มเติมหรือไม่ค่ะ ปฏิบัติหน้าที่แทนประธานสภาฯ

นายมานพ นามปัญญา เรียนท่านประธานสภา ฯ ท่านสมาชิกสภา ฯ คณะผู้บริหาร สมาชิกสภา ฯ หัวหน้าส่วนราชการ และผู้เข้าร่วมการประชุมทุกท่านครับ ขออนุญาต เรียนถามกองสาธารณสุข ฯ ขยะมีพิษ เช่น ขวดใส่ยาฉีดพุทรา ผมเห็นทิ้งกันเกลื่อนปะปนกับขยะทั่วไป เรามีโครงการที่จะรับซื้ออย่างไร บ้างครับ

นางสุจรรยา ทิพย์มณี ปกติถ้าขยะอันตรายหรือขยะมีพิษเราจะมีถังขยะสีแดงตั้งตามจุดต่าง ๆ ผู้อำนวยการกองสาธารณสุขฯ ครอบคลุมทั้ง 5 หมู่บ้าน และหน่วยงานราชการ ซึ่งพนักงานเก็บขน จะเก็บมาเดือนละ 1 ครั้ง เพื่อรวบรวมไว้ใน 1 ปี ก็จะนำส่งให้ อบจ. เพื่อกำจัดให้ถูกต้องต่อไป เพราะเราทำ MOU ร่วมกับ อบจ. แต่ในส่วน ของชุมชนที่อยากจะขอความร่วมมือ ขอให้แยกออกจากขยะทั่วไป ให้ทิ้งในถังขยะสีแดงหรือสีส้มที่เป็นถังขยะอันตรายค่ะ

นางสมศรี สระทอง ขอบคุณ ผู้อำนวยการกองสาธารณสุข ฯ ค่ะ ขอสอบถามเพิ่มเติม รองประธานสภาฯ เรื่องราคารับ – ซื้อขยะ เรากำหนดเองหรืออ้างอิงจากราคากลาง ปฏิบัติหน้าที่แทนประธานสภาฯ ที่ร้านรับซื้อค่ะ

นางสุจรรยา ทิพย์มณี ในส่วนของการรับซื้อขยะ เราก็จะมีการแต่งตั้งคณะทำงานขึ้นมาหลายชุด ผู้อำนวยการกองสาธารณสุขฯ หนึ่งในนั้นก็จะเป็นคณะกรรมการกำหนดราคาซื้อขายในแต่ละรอบ แต่ละเดือน ซึ่งคณะกรรมการชุดนี้ก็จะมีการไปสืบราคาจากร้านรับซื้อ ของเก่า ตอนนี้เราติดต่อไว้คือร้านที่บ้านใหม่ ฯ ซึ่งในระเบียบ ฯ จะกำหนดไว้ว่าให้คณะกรรมการชุดนี้ไปสืบราคามาค่ะ

นายสมพงษ์ สุริโย ขออนุญาตเพิ่มเติมในเรื่องของการจัดตั้งกองทุนธนาคารขยะ เลขานุการสภา ฯ เทศบาลตำบลโพน อยากจะขอความร่วมมือทุกท่านช่วยผลักดันให้ชุมชน หรือชาวบ้านได้เห็นแรงกระตุ้นที่จะสามารถนำขยะมาเพิ่มมูลค่าได้ สืบเนื่องจากคณะผู้บริหารได้มีนโยบาย ในเรื่องของการที่จะจัดทำเกี่ยวกับ การรวบรวมปริมาณขยะในชุมชน ส่วนมากขยะในชุมชนเราที่สังเกตเห็น ก็จะเป็นขยะอินทรีวัตถุ ซึ่งเป็นปริมาณที่มากและลำดับต่อมาคือ ขยะรีไซเคิลมีการทิ้งโดยไม่เห็นมูลค่า ก็อยากจะนำประโยชน์จากส่วนนี้ มาเพิ่มเป็นนโยบาย คณะผู้บริหารก็เลยมีแนวนโยบายที่จะให้มี การขับเคลื่อนในการบริหารจัดการขยะ เพื่อลดปริมาณขยะ และก็ได้มีการไปศึกษาดูงานที่เทศบาลตำบลศีขรภูมิ ซึ่งเขาเริ่มต้นจากการ จัดทำกองทุนธนาคารขยะขับเคลื่อนมาเรื่อย ๆ จนปัจจุบันภายในชุมชน ของเขาเป็นชุมชนเมือง และไม่มีถังขยะในชุมชน ซึ่งน่าสนใจมาก หลักแนวคิดของเขาง่าย ๆ คือ ต้องให้หน่วยงาน องค์กรที่เกี่ยวข้อง ในการจัดการขยะเป็นต้นแบบ เป็นตัวอย่างที่ดีให้กับชาวบ้านก่อน ซึ่งเทศบาลตำบลศีขรภูมิ สามารถมีเงินทุนปล่อยให้สมาชิกได้กู้ในวงเงิน 20,000.- บาท / คน เงินที่ให้สมาชิกได้กู้ยืมส่วนหนึ่งก็มาจากการ ที่สมาชิกได้ฝากเงิน ถ้าเราสามารถดำเนินการได้เราก็จะสามารถขยาย กองทุนธนาคารขยะ ออกสู่ชุมชนต่าง ๆ ภายในเขตเรา ซึ่งโครงการ ฯ นี้ ทางกองสาธารณสุข ฯ ก็จะเริ่มดำเนินการตั้งแต่วันที่ 5 ตุลาคม เป็นต้นไปครับ

นางสมศรี สระทอง ขอบคุณ ท่านเลขานุการสภา ฯ มีสมาชิกท่านใดจะสอบถามเพิ่มเติม รองประธานสภาฯ หรือไม่ค่ะ ปฏิบัติหน้าที่แทนประธานสภาฯ

นายวุฒิชัย เชยชมศรี เรียนท่านประธานสภา ฯ ท่านสมาชิกสภา ฯ คณะผู้บริหาร สมาชิกสภา ฯ หัวหน้าส่วนราชการ และผู้เข้าร่วมการประชุมทุกท่านครับ ขอเรียนถามว่ากองทุนธนาคารขยะ ถ้าเราจะฝากมีกำหนดขั้นต่ำในการ ฝากเท่าไร และปันผลให้กับสมาชิกอย่างไร คิดดอกเบี้ยในการกู้อย่างไร ครับ

นางสุจรรยา ทิพย์มณี ฝากขั้นต่ำ 30.- บาท และมีปันผลให้กับสมาชิก แต่ขึ้นอยู่กับที่ประชุมผู้อำนวยการกองสาธารณสุขฯ คณะกรรมการบริหาร และรายรับของเราด้วย ซึ่งดอกเบี้ยของการกู้คือ ร้อยละ 1 บาท / เดือน โดยกำหนดให้ชำระให้แล้วเสร็จภายใน 1 ปี หรือจำนวน 12 งวด ๆ ละเท่า ๆ กัน

นางสมศรี สระทอง ขอบคุณ ผู้อำนวยการกองสาธารณสุข ฯ ค่ะ ขอเรียนเพิ่มเติม รองประธานสภาฯ ในวาระอื่น ๆ หลังจากบุญบั้งไฟแล้ว เราได้รับงบประมาณจาก ปฏิบัติหน้าที่แทนประธานสภาฯ สภาวัฒนธรรม จำนวน 20,000.- บาท ปรึกษากันว่า จะเอางบประมาณในส่วนนี้ไปทำ “ตุงแพรวา” ซึ่งเราก็ได้ดำเนินการแล้ว และได้รับงบประมาณจากที่เราตักบาตรเทโว จำนวน 1,785.- บาท รวมเป็น 21,785.- บาท ได้ตุงแพรวา 51 ผืน

นายนิพนธ์ อิงภู ฝ่ายบริหารมีเรื่องที่จะแจ้งและหารือ ดังนี้ นายกเทศมนตรี 1) เนื่องด้วยเทศบาลตำบลโพน โดยนายกเทศมนตรีตำบลโพน เป็นประธานประสานแผน ฯ ของ อบจ. และได้เข้าร่วมประชุมเมื่อวันที่ 22 กันยายน 2565 ที่ผ่านมา ได้ประสานแผน ฯ ระหว่าง อปท. ทั้ง 8 แห่ง ของอำเภอคำม่วง ซึ่งในกรอบหลักเกณฑ์และประเด็น ยุทธศาสตร์การประสานแผน ฯ ของ อปท. ในเขตจังหวัดกาฬสินธุ์ ซึ่งของอำเภอคำม่วง เสนอโครงการ จำนวน 101 โครงการ แยกเป็น 1.1) โครงการก่อสร้างซ่อมแซม 1.2) โครงการก่อสร้างสะพาน 1.3) โครงการขุดลอก 1.4) โครงการติดตั้งไฟส่องสว่าง 1.5) โครงการขยายเขตไฟฟ้า แต่ไม่ผ่าน ซึ่งไม่เข้าข่ายอำนาจหน้าที่ของ อบจ. ในปี 2566 – 2570 มีระยะเวลาที่จะเพิ่มแผน ฯ ภายในวันที่ 15 ตุลาคม ผมก็ได้ปรึกษาว่าจะเพิ่มโครงการพุทราหวาน ฯ เข้าไปครับ

 2) ประชุมสันนิบาตประจำปี ของสมาคมสันนิบาต แห่งประเทศไทย รวมทั้ง 4 ภาค ก็มีคณะกรรมการ ฯ ทำหน้าที่ และประชุมประจำปีที่เมืองทองธานี ได้เห็นนวัตกรรมหลาย ๆ อย่าง และได้นำหัวหน้ากองแต่ละกอง ท่านปลัด ไปร่วมประชุมด้วย 3) เรื่องหารือการขับเคลื่อนโครงการพัฒนาคุณภาพชีวิต ระดับอำเภอ ซึ่งมีประเด็น 3 เรื่อง ที่ได้ขับเคลื่อนกันมา 3.1) การป้องกันลดปัญหาอุบัติเหตุทางท้องถนน ซึ่งเป็นประเด็นของจังหวัด 3.2) การเฝ้าระวังการแก้ปัญหาผู้ป่วยจิตเวช คลุ้มคลั่ง จากยาเสพติด ซึ่งโครงการ สปสช. ได้อุดหนุนไปชุมชนละ 20,000.- บาท ก็จะแก้ปัญหาในเรื่องของผู้ป่วยจิตเวช ซึ่งต้องทำงาน ในรูปแบบคณะกรรมการ ซึ่งมีกำนันตำบลโพนเป็นประธานในโครงการ ฯ นี้ นโยบายของผู้บริหาร คือ การแก้ไขปัญหายาเสพติด ซึ่งเรายังไม่ได้ ดำเนินการ โครงการ ฯ นี้ จะมี 5 ฝ่ายที่ร่วมมือกัน ก็จะร่วมมือกันกับ อสม. ผู้นำ เทศบาล รพ.สต. โรงพยาบาล งานป้องกัน ฯ และหลาย ๆ หน่วยงาน ซึ่งส่วนมากเราระงับที่ปลายเหตุ แต่ต้นเหตุเรายังไม่ได้ ดำเนินการ ซึ่งผมได้คุยกับสำนักปลัดที่รับผิดชอบเกี่ยวกับงานว่า เวลางานป้องกัน ฯ ออกเคส ให้ลงข้อมูลว่าแต่ละหมู่บ้านมีผู้ป่วยกี่ราย ในเบื้องต้นก็อยากปรึกษาในที่ประชุมว่า น่าจะดำเนินการร่วมกับผู้นำ ท้องที่ และทางเทศบาลจะเป็นแหล่งงบประมาณ เราควรจะมีการประชุม ร่วมกันกับผู้นำท้องที่เพื่อหาแนวทางร่วมกัน 3.3) การควบคุมโรคติดเชื้อไวรัสโคโรน่า ซึ่งกรม ควบคุมโรคจะประกาศเป็นโรคประจำถิ่น ในวันที่ 1 ตุลาคม นี้

นางสมศรี สระทอง ขอบคุณ ท่านนายก ฯ มีสมาชิกท่านใดจะสอบถามเพิ่มเติมหรือไม่ค่ะ รองประธานสภาฯ ปฏิบัติหน้าที่แทนประธานสภาฯ

นายมานพ นามปัญญา ที่ท่านนายก ฯ ได้กล่าว ผมเห็นด้วยกับโครงการที่ท่านกำลังจะดำเนินการสมาชิกสภา ฯ เพื่อช่วยเหลือประชาชนเกี่ยวกับปัญหายาเสพติด ผมเห็นความสำคัญ ของเยาวชน เราไม่มีกิจกรรมรองรับให้กับเยาวชนแบบจริงจัง เช่น กีฬา หรืออื่น ๆ ผมมีความคิดเห็นว่า ควรเสนอจัดงบประมาณสนับสนุน ในเรื่องของกีฬา และเรื่องที่เยาวชนมีความสามารถ ไม่ว่าจะเป็นการ ร้องเพลง เล่นดนตรี เป็นต้น ให้เยาวชนเราได้รับการฝึกฝนที่ดีขึ้น ขอบคุณครับ

นางสมศรี สระทอง ขอบคุณท่านมานพ ฯ ค่ะ มีสมาชิกท่านใดจะสอบถามเพิ่มเติมไหมคะ รองประธานสภาฯ ขออนุญาตเพิ่มเติมค่ะ ขอเสนอว่า เราควรทำโครงการออกไปเยี่ยม ปฏิบัติหน้าที่แทนประธานสภาฯ บ้านผู้ป่วยจิตเวชดีไหมค่ะ เป็นการไปให้กำลังใจผู้ป่วยอีกทางหนึ่งค่ะ

นายนิพนธ์ อิงภู โครงการนี้ เราค่อยหารือกับผู้นำชุมชนด้วยครับ ผมคิดว่าถ้ามีโครงการนี้ นายกเทศมนตรี ปัญหาน่าจะลดลงได้ครับ

นายจันทา พันภู เรียนท่านประธานสภา ฯ ท่านสมาชิกสภา ฯ คณะผู้บริหาร หัวหน้าส่วน ราชการ และผู้เข้าร่วมการประชุมทุกท่านครับ ขอขอบคุณในการเข้าร่วม ประชุมสภา ฯ ในวันนี้ ทุกครั้งที่ได้เข้าร่วมประชุม มีความรู้สึกยินดี กับท่านสมาชิกทุกท่านที่ได้แสดงศักยภาพในการกระทู้ถามเรื่องต่าง ๆ และอีกส่วนหนึ่งที่อยากจะให้พวกเราร่วมกันพัฒนาในเทศบาลตำบลโพน ของเรา เพื่อให้งานทุกอย่างราบรื่นไปด้วยดีครับ ขอบคุณครับ

นายเลื่อน หาระทา เรียนท่านประธานสภา ฯ ท่านสมาชิกสภา ฯ คณะผู้บริหาร หัวหน้าส่วน ราชการ และผู้เข้าร่วมการประชุมทุกท่านครับ ผมเห็นด้วยกับโครงการ แก้ไขปัญหายาเสพติดของผู้ป่วยจิตเวช ตามที่ท่านนายก ฯ เสนอ เราต้องพิจารณาร่วมกันว่าจะหาแนวทางแก้ไขอย่างไร

นายทรัพย์ เกษาพรม เรียนท่านประธานสภา ฯ ท่านสมาชิกสภา ฯ คณะผู้บริหาร หัวหน้าส่วนที่ปรึกษานายกเทศมนตรี ราชการ และผู้เข้าร่วมการประชุมทุกท่านครับ เมื่อเอ่ยถึงผู้ป่วยจิตเวช ผมเห็นด้วยกับท่านรองประธานสภา ฯ ที่เสนอว่า ควรมีโครงการ ออกเยี่ยมให้กำลังใจผู้ป่วยจิตเวช เพราะว่า ผมได้คุยและติดตาม กับผู้ปกครองของเด็กที่มีปัญหายาเสพติด เขายินดีและอยากให้ทางผู้นำ ทางหน่วยงานดำเนินการในส่วนนี้ พวกเราพร้อมกับผู้นำท้องที่ ร่วมกับเจ้าหน้าที่ตำรวจ ออกพื้นที่สร้างขวัญและกำลังใจให้กับผู้ป่วย เพราะว่า ตอนนี้เป็นปัญหาหนักมาก รวมไปถึงการลักขโมยด้วยครับ

นางสมศรี สระทอง ขอขอบคุณท่านที่ปรึกษานายก ฯ ค่ะ มีสมาชิกท่านใดจะสอบถามรองประธานสภาฯ เพิ่มเติมหรือไม่ค่ะ ปฏิบัติหน้าที่แทนประธานสภาฯ

นางสาวสุปราณี อ่อนรัชชา เรียนท่านประธานสภา ฯ ท่านสมาชิกสภา ฯ คณะผู้บริหาร หัวหน้าส่วนหน.ฝ่ายบริหารงานคลัง ราชการ และผู้เข้าร่วมการประชุมทุกท่านค่ะ รักษาการ ผอ.กองคลัง **รายงานสถานการคลัง (1 ตุลาคม 2564 – 27 กันยายน 2565)** **รายรับ (ณ 27 กันยายน 2565) 41,811,806.32 รายจ่าย (ณ 27 กันยายน 2565)** **38,032,562.41** **ประมาณการรายจ่ายและค่าใช้จ่ายซึ่งก่อหนี้ผูกพันไว้** จ้างเหมาบริการ ก.ย. 65 (ประมาณการ) งานบริหารงานทั่วไป 105,200.00 งานบริหารงานคลัง 20,400.00 งานริหารงานทั่วไปเกี่ยวกับอุตสาหกรรม ฯ 27,800.00 327,400.00 งานกิจการประปา 34,500.00 งานบริหารทั่วไปเกี่ยวกับสาธา ฯ 113,100.00 งานบริหารทั่วไปเกี่ยวกับการศึกษา 26,400.00 ประกันสังคม ก.ย. 65 11,281.00 ค่าน้ำมัน ก.ย. 65 (ประมาณการ) 40,000.00 ค่าไฟฟ้า ก.ย. 65 (ประมาณการ) 85,000.00 ค่าน้ำดื่ม ก.ย. 65 2,041.00 ค่าเช่าเครื่องถ่ายเอกสาร ก.ย. 65 6,280.00 ค่าโทรศัพท์ 10,000.00 (บ.โทรคมนาคมแห่งชาติ) ส.ค. – ก.ย. 65 (ประมาณการ) ค่าโทรศัพท์ (บ.ทรู) ก.ย. 65 854.93 ค่าไปรษณีย์ ก.ย. 65 (ประมาณการ) 250.00 เงินยืม คชจ. เดินทางไปราชการ 3,040.00 เงินยืม โครงการฝึกอบรมพัฒนาประสิทธิภาพบุคลากร 6,000.00 เงินยืม ประชุมสภา 3,000.00 ค่าใช้จ่ายในการเดินทางไปราชการ 4,320.00 ค่าอาหารเสริม (นม) 79,990.78 เงินช่วยเหลือการศึกษาบุตร 2,400.00 โครงการก่อสร้างถนนคอนกรีตเสริมเหล็ก ซอยใบบุ่นหว่าน 2 299,000.00 ค่าวัสดุการเกษตร 13,730.00 ขุดลอกรางระบายน้ำภายในหมู่บ้าน 120,000.00 1,014,587.71 **คงเหลือสุทธิ 2,764,656.20**

นายมานพ นามปัญญา ขอขอบคุณทางคณะผู้บริหารที่ได้นำรถมาขุดลอกรางระบายน้ำ หมู่ 3 สมาชิกสภา ฯ ขอบคุณครับ

นายทองมี สระทอง เรียนท่านประธานสภา ฯ ท่านสมาชิกสภา ฯ คณะผู้บริหาร หัวหน้าส่วนรองนายกเทศมนตรี ราชการ และผู้เข้าร่วมการประชุมทุกท่านครับ มีเรื่องที่จะแจ้งให้ที่ประชุม ได้รับทราบ 1) เทศบาลตำบลโพน ได้รับเกียรติจาก อบจ. ให้นายกเทศมนตรีตำบลโพน เป็นประธานประสานแผน ฯ ระหว่าง อปท. กับ อบจ. ซึ่งเป็นโอกาสของทางเทศบาล และในวันที่ 15 ตุลาคม ที่จะถึงนี้ ท่านนายก ฯ ได้รับเชิญเข้าประชุมที่ อบจ. ซึ่งเป็นวันที่รวบรวมโครงการต่าง ๆ เข้าสู่แผน ฯ ของ อบจ. ผมพยายาม ผลักดันโครงการต่าง ๆ 1.1) ถนนสายหนองบัว บ้านโพน – บ้านหนองซองแมว หมู่ 10 ผมได้รับการประสานจาก ป.อาวุโส คำม่วง แจ้งว่า เงินเหลือจ่าย ครั้งที่ 3 นโยบายของจังหวัดกาฬสินธุ์ คือ ให้ตำบล ละ 1,500,000.- บาท ซึ่งตำบลโพน มี 2 อปท. คือ เทศบาลตำบลโพน จำนวน 1,000,000.- บาท และ อบต.โพน จำนวน 500,000.- บาท 1.2) โครงการถนนลูกรัง ยาว 5.00 เมตร กว้าง 5.00 เมตร ไปห้วยสมอทบ ห้วยสังกะ สวนพ่อพลอย ผมได้รับ การประสานมาว่า เดือน พฤศจิกายน จะมีรัฐมนตรี ฯ กระทรวงคมนาคม และปลัดกระทรวง จะมาเทศบาลตำบลโพน เรื่อง ขอขยายถนนสมเด็จ – บ้านโพน และสะพาน ระหว่าง อำเภอสามชัย ไปอำเภอหนองกุงศรี โครงการต่าง ๆ ที่ดำเนินการ ก็เป็นโครงการที่เราผ่านการประชาคม และที่ท่านสมาชิกได้เสนอมาครับ

นายบุญศิล อิงภู เรียนท่านประธานสภา ฯ ท่านสมาชิกสภา ฯ คณะผู้บริหาร หัวหน้าส่วนสมาชิกสภา ฯ ราชการ และผู้เข้าร่วมการประชุมทุกท่านครับ ก่อนอื่นขอขอบคุณ ทางคณะผู้บริหารที่ได้ดำเนินการลอกคลองให้ ขออนุญาตสอบถาม เพิ่มเติม เรื่อง ถนนเส้นบ้านโพน – บ้านนาบอน – บ้านคำเมย ซึ่งถนนเส้นนี้ ผมเห็นว่า ควรทำให้สุดเส้นทางหลักเลยครับ และอยากให้ บรรจุเข้าแผน ฯ ด้วย ซึ่งทางสมาชิกของเราได้ลงพื้นที่ไปตรวจสอบแล้ว และเราก็ได้ขออุทิศที่ดินในส่วนนี้แล้ว ถ้าปล่อยเวลาผ่านไป ผมเกรงว่า เจ้าของที่ดินจะเปลี่ยนใจ ขอให้ทางคณะผู้บริหารพิจารณาเร่งด่วนด้วย และถนนห้วยแล้ง ในความคิดเห็นผม อยากให้ดำเนินการตั้งแต่ที่นา ของลุงเหลียวทะลุออกไปทางห้วยแข้ ไม่ต้องทำสูง ให้บดอัดลงไป เพราะว่า ชาวบ้านที่ใช้ถนนเส้นนี้ ไม่สะดวกในการลำเลียงผลผลิต ทางการเกษตร ขอบคุณครับ

นายทองมี สระทอง ถนนแยกบ้านโพน – คำม่วง ซึ่งเส้นนี้เคยได้รับเงินอุดหนุนมาแล้วครั้งนึง รองนายกเทศมนตรี ทาง อบจ. ได้เอาเงินเหลือจ่ายของ อบจ. งบประมาณ 500,000.- บาท ซึ่งในส่วนนี้เราได้ดำเนินการนำเข้าแผน ฯ แล้วครับ

นายทองพันธ์ ศรีบุญจันทร์ เรียนท่านประธานสภา ฯ ท่านสมาชิกสภา ฯ คณะผู้บริหาร หัวหน้าส่วนสมาชิกสภา ฯ ราชการ และผู้เข้าร่วมการประชุมทุกท่านครับ 1) ถนนที่เรานำรถแม็คโครไปขุดลอก ก็ดำเนินการเสร็จแล้ว แต่การสัญจรยังลำบาก เพราะว่า เศษโคลน เศษดิน เต็มถนนไปหมด เป็นไปได้ไหม ถ้าเราจะเอารถไถไปเกรดออก หรือนำรถน้ำไปฉีด ซึ่งตอนนี้มองไม่เห็นคอนกรีตเลยครับ 2) ถนนเส้นลูกรัง จากวัดโพธิ์ศรีวิลัยออกไปนา เส้นนี้ยาว ประมาณ 2 กิโลเมตร ตอนนี้ถนนกว้าง 4 เมตร ถ้าจะขอเพิ่มข้างละ 50 เซนติเมตร เป็นความกว้าง 5 เมตร ได้หรือไม่ เพราะถนนเส้นนี้ ก็ลำบากในการขนผลผลิตทางการเกษตรเหมือนกันครับ 3) การรับซื้อขยะ จุดรับซื้ออยู่ที่โรงรถเทศบาลใช่ไหมครับ

นายคำแปลง ศรีบัว จากหลาย ๆ เรื่องที่ได้หารือกันมา และที่ท่านรองทองมี ฯ นำเสนอ คือ สมาชิกสภา ฯ ถนนสายห้วยแข้ และอีกเส้นคือถนนสายไปบ้านคำพิมูล เราจะดำเนินการ ทั้ง 2 สายเลยหรือไม่ครับ เพราะว่า ตามที่ชาวบ้านร้องขอมา มีมากพอสมควร ถ้าดำเนินการได้ก็อยากจะให้ดำเนินการทั้ง 2 สาย และอีกเรื่องนึง คือ การดำเนินการขุดลอกคลอง ที่ทางสภา ฯ ได้เสนอตามจุดต่าง ๆ ซึ่งกำลังดำเนินการอยู่ เริ่มต้นที่ซอย หมู่ 1 ฝากผู้บริหารว่า ถ้าเริ่มจากจุดไหนแล้ว อยากให้ดำเนินการให้แล้วเสร็จ ในเส้นนั้นก่อน ค่อยพิจารณาในเรื่องต่อไป เรื่องต่อมา คือ พอลอกคลอง ขึ้นแล้วขอบมันแตกทำให้เอาฝาปิดลงไม่ได้ มีประมาณ 3 ฝา ทำให้กีดขวางทางจราจร และอาจก่อให้เกิดอันตรายได้ ก็ขอฝากกองช่าง ตรวจสอบด้วยครับ

นายสมพงษ์ สุริโย ขอสรุปในเรื่องของปีงบประมาณ 2565 ให้สภา ฯ ได้รับทราบครับ เลขานุการสภา ฯ สืบเนื่องจากสถานะการคลัง ที่กองคลังได้นำเรียนงบประมาณคงเหลือ ตอนนี้ 2,764,656.20 บาท ในส่วนนี้ก็จะเป็นเงินที่เรากันเงินไว้แล้ว จำนวน 2 โครงการ 900,000.- บาท ก็จะเหลือเงินที่ตกเป็น เงินสะสมอยู่ประมาณ 1,864,656.20 บาท สำหรับโครงการที่ ดำเนินการในปี 2565 ก็ดำเนินการแล้วเสร็จทุกโครงการ เหลือเพียง 1 โครงการ ที่อยู่ระหว่างดำเนินการ คือ โครงการก่อสร้าง ท่อลอดเหลี่ยมถนนนาคหกแขน หมู่ 5 สิ้นสุดระยะเวลาของโครงการ คือ วันที่ 4 ธันวาคม 2565 โครงการที่จะดำเนินการในปี 2566 ที่เป็นต้นทุนที่ได้ดำเนินการแล้ว คือ โครงการเงินอุดหนุนเฉพาะกิจ ที่เป็นเงินเหลือจ่ายรอบแรก จำนวน 2 โครงการ คือ 1) โครงการก่อสร้างถนนคอนกรีตเสริมเหล็กถนนกระบวยแอวกิ่ว (เส้นรอบหนองฝายเจ้าคุณ) 2) โครงการก่อสร้างถนนลูกรังใบบุ่นไต่เครือ หมู่ 2 ซึ่งได้ดำเนินการจัดซื้อจัดจ้างเรียบร้อยแล้ว

 สำหรับเงินอุดหนุนเฉพาะกิจเหลือจ่ายรอบ 2 ตามที่ ท่านรองทองมี ฯ นำเรียน ว่าเราขอไป 2 โครงการ อาจจะได้รับแค่ 1 โครงการ และโครงการที่กันเงินจากปี 2565 ที่ท่านสมาชิกสภา ฯ ได้ให้กันเงินงบประมาณ 2 โครงการ ซึ่งเป็นโครงการที่จะดำเนินการใน ปี 2566 คือ 1) โครงการก่อสร้างถนนคอนกรีตเสริมเหล็กถนนใบบุ่นหว่าน เชื่อมกับถนนจันกิ่ง 2) โครงการปรับปรุงคลื่นความถี่และเพิ่มจุดรับสัญญาณเสียง หอกระจายข่าว

 และจะมีโครงการที่เราได้รับการจัดสรรเงินอุดหนุนเฉพาะกิจจาก ปี 2566 จำนวน 4 โครงการ 1) โครงการก่อสร้างประปา 2) โครงการก่อสร้างถนนคอนกรีตเสริมเหล็กถนนดอกซ่าน 3) โครงการซ่อมสร้างแอสฟัลท์ติก เส้น หมู่ 2 , หมู่ 3 , หมู่ 4 4) โครงการก่อสร้างถนนคอนกรีตเสริมเหล็กถนนใบบุ่นไต่เครือ หมู่ 4 บ้านหนองซองแมว

**ที่ประชุม รับทราบ**

นางสมศรี สระทอง ท่านสมาชิกสภา ฯ ท่านใดมีอะไรจะชี้แจงเพิ่มเติมไหมค่ะ รองประธานสภาฯ ปฏิบัติหน้าที่แทนประธานสภาฯ ถ้าไม่มี ขอปิดการประชุมค่ะ

ปิดประชุม เวลา 12.00 น.

 (ลงชื่อ)  ผู้จดรายงานการประชุม (นายสมพงษ์ สุริโย) รองปลัดเทศบาล/เลขานุการสภา ฯ

 **คณะกรรมการตรวจรายงานการประชุมลงชื่อตรวจแล้วถูกต้อง**

 (ลงชื่อ)  กรรมการตรวจรายงานการประชุม

 (นายคำแปลง ศรีบัว)

 สมาชิกสภาเทศบาลตำบลโพน

 (ลงชื่อ)  กรรมการตรวจรายงานการประชุม

 (นายมานพ นามปัญญา)

 สมาชิกสภาเทศบาลตำบลโพน

 (ลงชื่อ)  กรรมการตรวจรายงานการประชุม

 (นายวุฒิชัย เชยชมศรี)

 สมาชิกสภาเทศบาลตำบลโพน

**รายงานการประชุมนี้ ได้รับการรับรองรายงานการประชุม ในการประชุมสมัยสามัญ สมัยที่ 4 ครั้งที่ 1 ประจำปี พ.ศ. 2565 วันที่ 26 ธันวาคม 2565**



 (ลงชื่อ) ผู้รับรอง

 (นางสมศรี สระทอง)

 รองประธานสภาเทศบาล ปฏิบัติหน้าที่แทน

 ประธานสภาเทศบาลตำบลโพน